**«Les Feuilles mortes»** (norsk: **«Det døde løvet»**) er en meget innspilt fransk sang fra 1945 med melodi av Joseph Kosma og tekst av poeten Jacques Prévert. Den amerikanske låtskriveren Johnny Mercer skrev en engelsk tekst til den i 1947. Den engelske tittelen er «Autumn Leaves».

Jo Stafford var blant de første til å fremføre denne versjonen.

«Les Feuilles mortes»/«Autumn Leaves» har blitt en popstandard og jazzstandard i begge språk, både som instrumental og med sang.

Yves Montand introduserte «Les Feuilles mortes» i 1946 i spillefilmen, *Les Portes de la nuit*.

Den franske sangeren Édith Piaf fremførte både en fransk- og engelskspråklig versjon i radioprogrammet *The Big Show*, 24. desember 1950, med Tallulah Bankhead som vert.

Andre versjoner
---------------

The Melachrino Strings Dir.: George Melachrino. Innspilt i London 18. august 1950. Melodien ble utigitt av EMI på His Master's Voice-etiketten med katalognummer B 9952. I Norge ble den utgitt på His Master's Voice A.L. 3154).

Karl-Lennart har skrevet en svensk tekst. Den svenske tittelen er «En stjärna föll». Nora Brockstedt, Egil Monn-Iversens orkester spilte den inn i Oslo i november 1955. Sangen ble utigtt på 78-platen Cupol 4958.

I spillefilmen *Høstgule blade* (*Autumn Leaves*) (1956) fremførte Nat King Cole sangen i tittelsekvensen.

I 1993 spilte den britiske elektroniske hiphop-gruppen Coldcut inn en egen versjon på plate og plasserte betoningen på strykere- og trommebeatdelene.

Eva Cassidy utgav den på albumet *Live at Blues Alley* fra 1996.

Den franske låtskriveren Serge Gainsbourg hyllet «Les Feuilles mortes» i sin sang «Le Chanson de Prévert».

I 1993 spilte den britiske elektroniske hiphop-gruppen Coldcut inn en egen versjon på plate og plasserte betoningen på strykere- og trommebeatdelene.

Den er korpssangen til Bluecoats Drum and Bugle Corps.

Norske versjoner
----------------

Egil Hagen og Anne Lande har skrevet norske tekster. Hagens versjon bærer tittelen er «Høstgule blader». Landes versjon heter «Savn».

Innspillinger
-------------

| År | Sangtittel | Albumtittel | Artist | Tekstforfatter | Platetype | Platemerke og katalognummer |
| --- | --- | --- | --- | --- | --- | --- |
| 1951 | «Høstgule blader» |  | Inger Jacobsen med stort danseorkester Dir.: Egil Monn-Iversen | Egil Hagen | 78-plate | Musica A 8982 |
| 1951 | «Høstgule blader» |  | Bent Masen, sang med Magnus Larsens orkester | Egil Hagen | 78-plate | His Master's Voice A.L. 3158 |
| 1955 | «Høstgule blader» |  | Nora Brockstedt, Egil Monn-Iversens orkester | Egil Hagen | 78-plateEPEP | Musica A 5171Musica NEP 819Musica NEP 822. |
| 2006 | «Savn» | *Sakte sanger* | Anne Lande & Per Husby | Anne Lande | CD | Park Grammofon PGCD 108 |

Listeplasseringer
-----------------

I 1955 gjorde Roger Williams den til en nummer én-hit i USA, den eneste pianoinstrumentalen til å nå førsteplassen. Den lå i denne posisjonen i fire uker. Williams la i 1965 til et kor og denne versjonen lå på en tiendeplass på Billboard Easy Listening-listen med tittelen «Autumn Leaves 1965».

Referanser
----------

1. ↑  The Big Show BigShow-02 Arkivert 26. desember 2008 hos Wayback Machine. Big Show
2. ↑  Internet Movie Database – Autumn Leaves (1956) – Soundtracks
3. ↑  Francois, Corrine (2000): Jacques Prévert, Paroles Editions Bréal. Side 109 ISBN 9782842917029
4. ↑  1987 Programs & Ticket Stubs Arkivert 29. september 2007 hos Wayback Machine. The Bluecoats Drum and Bugles Band
5. ↑  Innspilt i Oslo 14. februar 1951
6. ↑  Innspilt i Oslo i februar 1951
7. ↑  Innspilt i Oslo i november 1955
8. ↑  Roger Williams Nebraska Music Hall of Fame

|  |  |
| --- | --- |
| Oppslagsverk/autoritetsdata | GND
 |